3. Wayang minangka kagunan ( seni ) lan kabudayan Jawi ingkang sampun pinten-pinten abad laminipun. Wayang tuwuh nalika abad kaping 11 wonten ing kakawin Arjuna Wiwaha ing jaman Prabu Airlangga. Wayang ugi kasebat ing Kitab Wreta Sancaya abad kaping 12, wayang ugi kasebat ing Kitab Baratayudha karangan Empu Sedah taun 1157. Dados ngantos samenika wayang sampun 10 abad laminipun. Wayang minangka asil kabudayan ingkang saged lestantun ngantos 10 abad malah kepara langkung mesthi gadhah kalangkungan ingkang ngedap-edapi.